PRÍPRAVNÁ TRHOVÁ KONZULTÁCIA

Názov predmetu zákazky: „Mobilné telekomunikačné služby“

Verejný obstarávateľ Ministerstvo vnútra Slovenskej republiky (ďalej ako „MVSR“ alebo „verejný obstarávateľ“) vzhľadom na zložitosť predmetu tejto zákazky a na náročnosť prípravy procesu verejného obstarávania v súlade s ustanovením § 25 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) uskutočnil v dňoch 15.6.2020 a 21.9.2020 prípravnú trhovú konzultáciu (ďalej ako „PTK“) s 3 hospodárskymi subjektami, ktoré na základe výzvy na účasť v PTK a zverejneného predbežného oznámenia (vo Vestníku č. 111/2020 - 25.5.2020, oznámenie 20751 – POS) prejavili záujem o účasť.

Účelom uskutočnenia PTK bolo oslovenie hospodárskych subjektov s cieľom stanoviť v pripravovanom verejnom obstarávaní objektívne parametre a požiadavky na predmet zákazky, ktoré verejný obstarávateľ uviedol v opise predmetu zákazky tak, aby boli dodržané princípy verejného obstarávania. Realizáciou PTK sa prispelo k tomu, aby bol predmet zákazky opísaný v zmysle § 42 zákona o verejnom obstarávaní jednoznačne, úplne a nestranne.

Zoznam hospodárskych subjektov, ktoré sa zúčastnili PTK v 1. aj v 2. kole

1. O2 Slovakia, s.r.o., Einsteinova 24, 851 01 Bratislava, IČO 358 488 63, ktorá splnomocnila na zastupovanie v PTK spoločnosť O2 Business Services, a.s., Einsteinova 24, 851 01 Bratislava, IČO 500 87 487 (ďalej ako „O2“)
2. Slovak Telekom, a.s., Bajkalská 28, 817 62 Bratislava, IČO 357 63 469 (ďalej ako „ST“)
3. ORANGE Slovensko, a.s., Metodova 8, 821 08 Bratislava (ďalej ako „ORANGE“)

Verejný obstarávateľ vo svojom profile zverejnil všetky informácie a dokumenty z prípravných trhových konzultácií na nasledovnom webovom linku:

<https://www.uvo.gov.sk/vyhladavanie-zakaziek/detail/dokumenty/426424>